laion/Wikipedia-Exotic huggingface dataset:
রুকসানা বেগম

রুকসানা বেগম (ইংরেজি: Ruqsana Begum, জন্মঃ ১৫ অক্টোবর, ১৯৮৩) একজন বাংলাদেশী বংশদ্ভুত ব্রিটিশ কিক বক্সার। তিনি প্রাক্তন ব্রিটিশ নারী এটমওয়েট (৪৮-৫০ কেজি) মুয়ে থাই চ্যাম্পিয়ন এবং ব্রিটিশ মুয়ে থাই দলের অধিনায়ক। রুকসানা বেগম ১৯৮৩ সালের ১৫ অক্টোবর ইংল্যান্ডে একটি বাংলাদেশী পরিবারে জন্মগ্রহণ করেন। পরিবারের চার সন্তানের মধ্যে তিনি দ্বিতীয়। তিনি ২০০৬ সালে ইউনিভার্সিটি অব ওয়েস্টমিনিস্টার থেকে স্থাপত্যবিদ্যায় স্নাতক সম্পন্ন করেন। ২০০২ সালে, আঠারো বছর বয়সে রুকসানা বেগম কিক বক্সিং ক্লাসে যোগ দেন। শখের বশে কিক বক্সিং শুরু করলেও পরিবারের কাছে এই ব্যাপারটা গোপন রেখেছিলেন দীর্ঘ এক বছর। ২০০৬ সালে বিশ্ববদ্যালয় থেকে পাস করে তিনি পরিবারকে নিজের মুয়ে থাই চর্চার ব্যাপারে অবহিত করেন। ২০০৮ সালে রুকসানা বেগম প্রফেশনাল কিক বক্সার হিসেবে আত্মপ্রকাশ করেন। ২০১৮ সালের ১৭ই মার্চ রুকসানা পেশাগত মুষ্টিযুদ্ধের জগতে আত্মপ্রকাশ করেন। বুলগেরীয় বক্সার ইভাংকা ইভানোভার বিরুদ্ধে এই ম্যাচ লন্ডনে অনুষ্ঠিত হয়। প্রথম পেশাগত মুষ্টিযুদ্ধে ম্যাচটি ৩৮-৩৮ পয়েন্টে ড্র হয়। ২০০৯ – ওয়ার্ল্ড এমেচার কিকবক্সিং চ্যাম্পিয়নশিপ্স ২০১০ – ব্রিটিশ এটমওয়েট মুয়ে থাই চ্যাম্পিয়ন ২০১১- ইউরোপীয়ান ক্লাব কাপ এমেচার মুয়ে থাই চ্যাম্পিয়নশিপ ২০১২ – ইন্টারন্যাশনাল ফেডারেশন অব মুয়ে থাই এমেচার ওয়ার্ল্ড চ্যাম্পিয়নশিপ্স ২০১৬ – ওয়ার্ল্ড কিকবক্সিং এসোসিয়েশন চ্যাম্পিয়ন "রুখসানাকে রুখবে কে?"। দৈনিক প্রথম আলো। সংগ্রহের তারিখ মার্চ ২৪, ২০১৫।  ডেইলি স্টার এ প্রকাশিত নিবন্ধঃ"Ruqsana Begum:Kicking and Dreaming"[স্থায়ীভাবে অকার্যকর সংযোগ] "ইলফোর্ড রেকর্ডারে প্রকাশিত নিবন্ধ"। ২৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৫।  "সাপোর্ট থ্রু স্পোর্ট"। ২৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৫।  RINGSIDE। "Askin devastates Simmons in two / Haye frustrated at Begum delay and draw / Camacho scores TKO"। WBN - World Boxing News (ইংরেজি ভাষায়)। ২০১৮-০৬-২০ তারিখে মূল থেকে আর্কাইভ করা। সংগ্রহের তারিখ ২০১৮-০৫-১৬।  "Woman's secret life shocks family"। NewsComAu। সংগ্রহের তারিখ ২০১৮-০৫-১৬।  "Ruqsana Begum Awakening Profile"। Awakeningfighters.com। সংগ্রহের তারিখ ১৮ ফেব্রুয়ারি ২০১৬।  "বিশ্ব চ্যাম্পিয়ন রুকসানা"। দৈনিক প্রথম-আলো। ৩০ এপ্রিল ২০১৬। সংগ্রহের তারিখ ১৯ নভেম্বর ২০১৭।  "ম্যায়ো থাই কিক বক্সিংয়ে বিশ্ব চ্যাম্পিয়ান ব্রিটিশ বাংলাদেশী রুকসানা"। দৈনিক মানবজমিন। ২৯ এপ্রিল ২০১৬। সংগ্রহের তারিখ ১৯ নভেম্বর ২০১৭।  "বিশ্ব চ্যাম্পিয়ন কিক বক্সার রুকসানা"। দৈনিক ভোরেরকাগজ। ২৯ এপ্রিল ২০১৬। ৬ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৭।  রুকসানা বেগমের বক্সিং রেকর্ড
সৈয়দ খান

সৈয়দ খান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। সৈয়দ খানের জন্ম দিনাজপুর জেলার পীরগঞ্জ উপজেলায়। তার বাবার নাম আহমেদ সরদার এবং মায়ের নাম মজিদন নেছা। তার স্ত্রীর নাম খাইরুন নেছা। এ দম্পতির দুই ছেলে, দুই মেয়ে। ১৯৭১ সালের মুক্তিযুদ্ধে সময় এ দেশে বসবাসকারী অবাঙালিরা (বিহারী) ছিল পাকিস্তানিদের পক্ষে। তারা বেশির ভাগ পাকিস্তানিদের সক্রিয় সহযোগী হিসেবে কাজ করে। ব্যতিক্রমও ঘটেছে। কিছু অবাঙালি (তাদের সংখ্যা হাতেগোনা) বাঙালিদের পক্ষে ছিল। সৈয়দ খান ছিলেন তাদের মধ্যে একজন। তিনি মুক্তিযুদ্ধে বাংলাদেশের পক্ষে লড়াই করেছেন। তিনি ১৯৭১ সালে ইপিআরে কর্মরত ছিলেন কুড়িগ্রামের চিলমারীতে। কুড়িগ্রাম তখন রংপুর জেলার একটি মহকুমা। চিলমারী বিওপির বাঙালি ইপিআর সদস্যদের সঙ্গে তিনিও মুক্তিযুদ্ধে যোগ দেন। পরে মুক্তিবাহিনীর একজন যোদ্ধা হিসেবে ৬ নং সেক্টরের সাহেবগঞ্জ সাব সেক্টরের বিভিন্ন স্থানে পাকিস্তানিদের বিরুদ্ধে সাহসিকতার সঙ্গে লড়াই করেন সৈয়দ খান। দুটি যুদ্ধে বীরত্বপূর্ণ ভূমিকা রাখার জন্য তাকে বীর প্রতীক খেতাব দেওয়া হয়। ১৯৭১ সালের ২৮ মার্চ কুড়িগ্রাম জেলার তিস্তা নদীর ওপরে রেল সেতুর ওপর ওত পেতে বসে ছিলেন সৈয়দ খানসহ একদল বাঙালি প্রতিরোধযোদ্ধা। তারা বসে আছেন শত্রু পাকিস্তানি সেনাদের অপেক্ষায়। বিস্ময়কর হলো, সৈয়দ খান বাঙালি নন, অবাঙালি। বাংলাদেশের মুক্তিযুদ্ধে এ এক ব্যতিক্রমী ঘটনা। তারপর সেখানে আরও কয়েকটি দিন কেটে গেল। পরে ১ এপ্রিল আনুমানিক বেলা ১১টায় দূরে দেখা গেল একদল পাকিস্তানি সেনা। আসছে রংপুরের দিক থেকে। তারা কেউ বুঝতেই পারেনি, সেতুতে কেউ ওত পেতে আছে। তারা প্রতিরোধ যোদ্ধাদের গুলির আওতার মধ্যে আসামাত্র একসঙ্গে গর্জে উঠল সব অস্ত্র। পাকিস্তানি সেনাদের সামনে ছিল তাদের এক মেজর এবং এক বাঙালি পুলিশ কর্মকর্তা। তারা প্রতিরোধের কোনো সুযোগই পেল না। মেজর ও বাঙালি পুলিশ কর্মকর্তাসহ চার-পাঁচজন সঙ্গে সঙ্গে নিহত হলো। তারপর শুরু হলো ভয়াবহ যুদ্ধ। সৈয়দ খানসহ অন্য বাঙালি যোদ্ধারা বীরত্বের সঙ্গে যুদ্ধ করে পাকিস্তানিদের সেখান থেকে তাড়িয়ে দিলেন। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ২৪-০৫-২০১১[স্থায়ীভাবে অকার্যকর সংযোগ] একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৩। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
মাদ্রাজ প্রমাণ সময়

মাদ্রাজ প্রমাণ সময় ছিল ব্রিটিশ ভারতে ইস্ট ইন্ডিয়া কোম্পানির প্রথম সরকারি জ্যোতির্বিদ জন গোল্ডিংহ্যাম কর্তৃক ১৮০২ সালে প্রবর্তিত একটি সময় অঞ্চল। তিনি মাদ্রাজের সময়কে গ্রিনিচ গড় সময়ের ৫ ঘণ্টা ২১ মিনিট ১৪ সেকেন্ড অগ্রবর্তী বলে গণনা করেন। এটিকে ইউটিসি+৫:৩০-এর ৯ মিনিট অগ্রবর্তী এবং কলকাতা প্রমাণ সময়ের ৩৩ মিনিট ২০ সেকেন্ড পশ্চাদবর্তী বলে বর্ণনা করা হয়। এর ফলে এটিকে ইউটিসি+৫:২১ ধরা হয়। ভারতের স্বাধীনতার আগে এটি ছিল ভারতীয় প্রমাণ সময়ের সবচেয়ে নিকটবর্তী সময় অঞ্চল। ১৮৮৪ সালে সরকারি ভাবে বোম্বাই প্রমাণ সময় ও কলকাতা প্রমাণ সময় চালু হলে পরে রেলওয়ে কোম্পানিগুলি মাদ্রাজ প্রমাণ সময়কে দুই সময় অঞ্চলের মধ্যবর্তী একটি সময় অঞ্চল হিসেবে গণনা করত। এই জন্য এই সময় অঞ্চলকে ভারতের রেলওয়ে সময়ও বলা হয়। ভারতীয় প্রমাণ সময় বোম্বাই প্রমাণ সময় কলকাতা প্রমাণ সময় পোর্ট ব্লেয়ার গড় সময় William Nicholson, সম্পাদক (১৮০৯)। "Eclipses of the Satellites of Jupiter, observed by John Goldingham and under his Superintendence, at Madras, in the East Indies"। A Journal of Natural Philosophy, Chemistry, and the Arts। London: Stratford, Crown Court and Temple Bar। 22: 153–156।  "On Time in India"। Proceedings of the Asiatic Society of Bengal। Calcutta: Asiatic Society of Bengal: 49–55। এপ্রিল ১৮৯৯।  "On the Introduction of a Standard Time for India"। Proceedings of the Asiatic Society of Bengal। Calcutta: Asiatic Society of Bengal: 62–66। জুন ১৮৯৯।  "Odds and Ends"। Indian Railways Fan Club। সংগ্রহের তারিখ ২০১৩-০৬-০৩।  |কর্ম= এ বহিঃসংযোগ দেয়া (সাহায্য)
ইন্দাস সমষ্টি উন্নয়ন ব্লক

ইন্দাস সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি প্রশাসনিক বিভাগ। এই ব্লকটি ইন্দাস থানার অন্তর্গত। ব্লকের প্রধান কার্যালয় ইন্দাসে অবস্থিত। ইন্দাস ব্লকটি ২৩°০৯′০০″ উত্তর ৮৭°৩৭′০০″ পূর্ব﻿ / ﻿২৩.১৫° উত্তর ৮৭.৬১৬৬৬৭° পূর্ব﻿ / 23.15; 87.616667 অক্ষ-দ্রাঘিমাংশে অবস্থিত। এই ব্লকের আয়তন ২৫৫.১০ বর্গ কিলোমিটার। ইন্দাস ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: আকুই ১, আকুই ২, দিঘলগ্রাম, ইন্দাস ১, ইন্দাস ২, কারিসুন্দা, মঙ্গলপুর, রোল ও সাহাপুর। ইন্দাস রেলওয়ে স্টেশন দক্ষিণ পূর্ব রেল এর আদ্রা রেলওয়ে বিভাগের অন্তর্গত একটি রেল স্টেশন। এটি বাঁকুড়া-মসাগ্রাম লাইনের ওপর অবস্থিত। ২০০১ সালের জনগণনা অনুসারে, ইন্দাস ব্লকের জনসংখ্যা ১৫২,৮২৯। এর মধ্যে ৭৮,৩২৪ জন পুরুষ এবং ৭৪,৫০৫ জন মহিলা। ১৯৯১-২০০১ দশকে ইন্দাস ব্লকের জনসংখ্যা বৃদ্ধির হার ১৫.৪৮%। "Contact details of Block Development Officers"। Bankura district। West Bengal Government। ২০১১-০৯-০২ তারিখে মূল থেকে আর্কাইভ করা। সংগ্রহের তারিখ ২০১১-০৪-০১।  "Provisional population totals, West Bengal, Table 4, Bankura District"। Census of India 2001। Census Commission of India। সংগ্রহের তারিখ ২০১১-০৪-০১।  "BRGF Allotment Order No. 16" (পিডিএফ)। Bankura district। Government of West Bengal - Department of Panchayats & Rural Development। ২০১১-০৯-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৪-০১।  "Provisional Population Totals, West Bengal. Table 4"। Census of India 2001। Census Commission of India। সংগ্রহের তারিখ ২০১১-০৩-২০।
আব্দুস সালাম তালুকদার

আব্দুস সালাম তালুকদার (৪ নভেম্বর ১৯৩৬ - ২০ আগস্ট ১৯৯৯) বাংলাদেশের একজন আইনজীবী ও রাজনীতিবিদ ছিলেন। তিনি বিএনপির মহাসচিব ও সরকারের এলজিআরডি মন্ত্রী ছাড়াও রাষ্ট্রপতি জিয়াউর রহমানের আইন, বিচার ও সংসদ বিষয়ক প্রতিমন্ত্রীসহ সরকারের গুরুত্বপূর্ণ অনেক দায়িত্ব পালন করেন। বাংলাদেশ জাতীয়তাবাদী দলের প্রতিষ্ঠাতাদের মধ্যে তিনি ছিলেন অন্যতম। তিনি ছিলেন চারদলীয় ঐক্যজোটের অন্যতম প্রতিষ্ঠাতা এবং সফলতার সাথে চারদলীয় লিঁয়াজো কমিটির চেয়ারম্যানের দায়িত্ব পালন করেন। ১৯৯০-এর স্বৈরাচার বিরোধী আন্দোলনে রাজপথে ব্যারিষ্টার আব্দুস সালাম তালুকদার গুরুত্বপূর্ণ ভূমিকা পালন করেন। আব্দুস সালাম তালুকদার ১৯৩৬ সালের ৪ নভেম্বর জামালপুর জেলার সরিষাবাড়ী উপজেলার মুলবাড়ী গ্রামের সম্ভ্রান্ত তালুকদার পরিবারে জন্মগ্রহণ করেন। তার পিতা রিয়াজ উদ্দিন তালুকদার জামালপুর জেলার মধ্যে একজন দানশীল ও ধার্মিক ব্যক্তি ছিলেন। ব্যারিস্টার আব্দুস সালাম তালুকদার বিএনপির মহাসচিব ও সরকারের এলজিআরডি মন্ত্রী হিসেবে দায়িত্ব পালন করেন। বিএনপির প্রতিষ্ঠাতাদের মধ্যে তিনি ছিলেন অন্যতম। স্বৈরাচারী এরশাদের বিরুদ্ধে আন্দোলনরত চারদলীয় ঐক্যজোটের রূপকার ও সফলতার সঙ্গে চারদলীয় লিয়াজো কমিটির চেয়ারম্যানের দায়িত্ব পালন করেন। ৯০’র স্বৈরাচারবিরোধী আন্দোলনে রাজপথেও তিনি গুরুত্বপূর্ণ ভূমিকা পালন করেন । তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় আইন ও বিচার প্রতিমন্ত্রী হিসেবে দায়িত্ব পালন করেন। ১৯৭৯ সালের দ্বিতীয় ও ১৯৯১ সালের পঞ্চম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে জামালপুর-৪ আসন থেকে সংসদ সদস্য নির্বাচিত হন। ১৯৯৯ সালের ২০ আগস্ট হার্টের বাইপাস সার্জারি করানোর জন্য সিঙ্গাপুরের উদ্দেশে রওনা হওয়ার পথে শাহজালাল আন্তর্জাতিক বিমানবন্দরে হৃদযন্ত্রের ক্রিয়া বন্ধ হয়ে মৃত্যুবরণ করেন । "BNP recalls Salam Talukder"। দ্যা নিউ এজ। ২৪ আগস্ট ২০১৪। ২৭ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।  "Salam Talukder's anniversary of death today"। দ্যা ডেইলি স্টার। ২০ আগস্ট ২০০৮। ২৬ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।  এ এস এম শামসুল আরেফিন। বাংলাদেশে নির্বাচন।  খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।  মাহফুজ উল্লাহ। প্রেসিডেন্ট জিয়া: রাজনৈতিক জীবনী।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
ময়ূরঝর্ণা এলিফ্যান্ট রিজার্ভ

ময়ূরঝর্ণা এলিফ্যান্ট রিজার্ভ হল পূর্ব ভারতের একমাত্র এলিফ্যান্ট রিজার্ভ। এটি পশ্চিমবঙ্গ রাজ্যের পশ্চিম মেদিনীপুর ও বাঁকুড়া জেলায় অবস্থিত। এই এলিফ্যান্ট রিজার্ভের আয়তন ৪১৪.০৬ বর্গ কিলোমিটার এবং সংলগ্ন ১৪৩৬ বর্গ কিলোমিটার অঞ্চলকে এই রিজার্ভের ‘প্রভাবিত অঞ্চল’ ঘোষণা করা হয়েছে। এই রিজার্ভের হাতির সংখ্যা ১৯৮৭ সালে ছিল ৪৭। ২০১০ সালে এই সংখ্যা বেড়ে হয় ১১৮। ২০০২ সালে পশ্চিমবঙ্গ সরকার এটিকে একটি রিজার্ভ ঘোষণা করে। ময়ূরঝর্ণা এলিফ্যান্ট রিজার্ভ পশ্চিমবঙ্গ বন দফতরের পশ্চিম মেদিনীপুর বিভাগের কাঁকড়াঝোড়, ময়ূরঝর্ণা, বাঁশপাহাড়ি ও ভুলাবেদা বন (১৩১.৫০ বর্গ কিলোমিটার এলাকা) এবং কংসাবতী সয়েল কনজারভেশন বিভাগ-২-এর পোপো, বারুদি, কুইলাপাল (পি) ইত্যাদি বন ব্লক (৮৮.৫০ বর্গ কিলোমিটার), পশ্চিম মেদিনীপুর বিভাগের সেয়ারবিন্দা, উদালচুয়া, জলপুকুরিয়া ও বেলপাহাড়ি বন ব্লক (৬৪.৫৬ বর্গ কিলোমিটার) এবং কংসাবতী সয়েল কনজারভেশন বিভাগ-২-এর কুইলাপাল (পি), নান্না, ধাদকা ও কুচিপাড়া বন ব্লক (৩৮ বর্গ কিলোমিটার) এবং বাঁকুড়া (দক্ষিণ) বিভাগের রানিবাঁধ, মোটগোদা (পি) চেন্দোপাথর ইত্যাদি বন ব্লক (৯১.৫০ বর্গ কিলোমিটার) নিয়ে গঠিত। "সংরক্ষণাগারভুক্ত অনুলিপি"। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।  http://www.wildbengal.com/page_components/maps/Mayurjharna-large.jpg[স্থায়ীভাবে অকার্যকর সংযোগ]
সিরিল সিকদার

সিরিল সিকদার নেপালে বাংলাদেশের রাষ্টদূত ছিলেন। ২০০১ সালে তাকে এই দায়িত্ব আসিন করেছিলেন। তিনি একজন কাথলিক খ্রীস্টান। বাংলাদেশের সংখ্যালঘু খ্রীস্টান সম্প্রদায়ের মধ্যে প্রথম কোন ব্যক্তি যিনি একজন রাষ্টদূত এর মত গুরুত্বপূর্ণ দায়িত্ব পেয়েছিলেন। তিনি বাংলাদেশ হিন্দু-বৌদ্ধ-খ্রিস্টান ঐক্য পরিষদের সভাপতির দায়িত্ব পালন করেছেন অনেক দিন। তিনি অসুস্থ্য থাকা অবস্থায় ২২ ফেব্রুয়ারি ২০১৫ সালে ৭৮ বছর বয়সে ঢাকায় নিজ বাসায় মারা যান। ১৯৩৮ সালের ৪ সেপ্টেম্বর বরিশালের বাবুগঞ্জের উত্তর দেহেরগতি গ্রামে সিকদার পরিবারে তার জন্ম হয়। তার পিতা ললিত ফ্রান্সিস সিকদার স্থানীয় সেন্ট আলফ্রেড উচ্চ বিদ্যালয়ের শিক্ষক ছিলেন। মাতা তেরেজা সুধীরাবালা সিকদার। পাঁচ ভাই-বোনের মধ্য তিনি ছিলেন তৃতীয়। তার স্ত্রীর নাম মাগারেট সিকদার। তাদের ৪ মেয়ে ও ১ ছেলে। বরিশালের সেন্ট আলফ্রেড উচ্চ বিদ্যালয় থেকে মাধ্যমিক পাস করে ঢাকায় আসেন। ঢাকায় উচ্চ মাধ্যমিক ও এলএলবি পাস করে ঢাকায় ও চট্টগ্রামে বিভিন্ন প্রতিষ্ঠানে চাকরি করেন।১৯৭২ সাল থেকে তিনি আইন পেশার সাথে জড়িত হন। এডভোকেট সিরিল সিকদার ১৯৮৮ সালে বাংলাদেশ হিন্দু-বৌদ্ধ-খ্রিস্টান ঐক্য পরিষদের প্রতিষ্ঠাকালীন সময়ে তিনি অত্যন্ত গুরুত্বপূণ দায়িত্ব পালন করেছেন। এই সংগঠনের ৬ জন আহ্বায়কের মধ্যে তিনি ছিলেন অন্যতম। তিনি সংখ্যালঘু সম্প্রদায়ের হয়েও বৃহত্তর মুসলিম সমাজে ব্যপক সুপরিচিত ছিলেন। তিনি সুপ্রিম কোট এর আইনজীবী ছিলেন।এছাড়া তিনি বাংলাদেশ আওয়ামী লীগ এর উপদেষ্টাও ছিলেন। তিনি খ্রীস্টানদের ধমীয় প্রতিষ্ঠানের আইনি পরামশ দিতেন। তিনি সব চেয়ে বেশি সুপরিচিত ছিলেন বাংলাদেশ হিন্দু-বৌদ্ধ-খ্রিস্টান ঐক্য পরিষদের হয়ে সংখ্যালঘুদের পক্ষে কাজ করে। রাজনীতি করার জন্য তিনি ১৯৯৬ সালে মাসাধিককাল কারান্তরালেও কাটিয়েছেন। ৯০-এর দশকে তিনি বাংলাদেশ খ্রীষ্টান এসোসিয়েশনের সভাপতিও ছিলেন। "বাসস"। ২০১৫-০৭-০৮ তারিখে মূল থেকে আর্কাইভ করা। সংগ্রহের তারিখ ২০১৫-০৩-১৭।  "অবসার্ভার"। ২৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।  মানবজমীন[স্থায়ীভাবে অকার্যকর সংযোগ]
ড. ভূপেন হাজারিকা আঞ্চলিক সরকারি চলচ্চিত্র ও টেলিভিশন প্রতিষ্ঠান

ড. ভূপেন হাজারিকা আঞ্চলিক সরকারি চলচ্চিত্র ও টেলিভিশন প্রতিষ্ঠান (অসমীয়া: ড॰ ভূপেন হাজৰিকা আঞ্চলিক চৰকাৰী চলচ্চিত্ৰ আৰু দূৰদৰ্শন প্ৰতিষ্ঠান) হচ্ছে অসমের গুয়াহাটিতে অবস্থিত একটি চলচ্চিত্র শিক্ষা প্রতিষ্ঠান। এটি সমগ্র উত্তর-পূর্ব ভারতের একমাত্র চলচ্চিত্র ও দুরদর্শন বিষয়ক প্রশিক্ষণ প্রতিষ্ঠান। গুয়াহাটির কাহিলীপাড়ায় অবস্থিত এই প্রতিষ্ঠানটির নাম প্রথমে অসমীয়া চলচ্চিত্র নির্মাতা জ্যোতিপ্রসাদ আগরওয়ালার স্মৃতিতে নামকরণ করা হয়েছিল। ১৯৬৮ সালে জ্যোতি চিত্রবন ফিল্ম ষ্টুডিও নামে এটি স্থাপন করা হয়েছিল। ২০১১ সালে ভূপেন হাজারিকার মৃত্যুর পর তার সম্মানে ২০১৬ সালে এটি নাম পরিবর্তন করে বর্তমান নাম রাখা হয়। প্রথম অসমীয়া চলচ্চিত্র নির্মাণ করেছিলেন জ্যোতিপ্রসাদ আগরওয়ালা। জয়মতী চলচ্চিত্র নির্মাণের জন্য তিনি ভোলাগুরি চা-বাগানে চিত্রবন নামক একটি অস্থায়ী ষ্টুডিও স্থাপন করেছিলেন। ১৯৫১ সালে জ্যোতিপ্রসাদ আগরওয়ালার মৃত্যুর পর অসমের বিখ্যাত গায়ক ভূপেন হাজারিকা জ্যোতিপ্রসাদ আগরওয়ালার স্মৃতিতে অসমে একটি ষ্টুডিও স্থাপন করার জন্য দাবী করেন। কলাগুরু বিষ্ণুপ্রসাদ রাভা এই দাবীতে সমর্থন প্রকাশ করেন। ১৯৬১ সালে অসমের প্রাক্তন মুখ্যমন্ত্রী বিমলা প্রসাদ চলিহা জ্যোতি চিত্রবন স্থাপনের জন্য গুয়াহাটির কাহিলীপাড়ায় ৭৩ বিঘা জমি দান করেন। ১৯৬৮ সালের ১৭ জানুয়ারী তারিখে তিনিই জ্যোতিচিত্রবন উদ্বোধন করেন। ১৯৯৯ সালে জ্যোতি চিত্রবনকে আনুষ্ঠানিকভাবে জ্যোতি চিত্রবন চলচ্চিত্র ও দুরদর্শন প্রশিক্ষণ প্রতিষ্ঠান হিসেবে প্রতিষ্ঠা করে চলচ্চিত্র ও দুরদর্শনের সংশ্লিষ্ট বিষয়ের শিক্ষা প্রদানের প্রতিষ্ঠান হিসেবে গড়ে তোলা হয়। জ্যোতি চিত্রবন (চলচ্চিত্র স্টুডিও) সোসাইটি, ২০১১ সাল পর্যন্ত এই স্টুডিও পরিচালনার জন্য প্রয়োজনীয় সব ধরনের অডিও-ভিজুয়াল সরঞ্জাম সরবরাহের জন্য নিয়োজিত ছিল। ২০১১ সালে প্রতিষ্ঠানটি স্টুডিও থেকে বিভক্ত হয়ে যায় এবং আঞ্চলিক সরকারি চলচ্চিত্র ও টেলিভিশন প্রতিষ্ঠান নামে সরকারি প্রতিষ্ঠান হিসেবে স্বীকৃতি পায়। এরপর ২০১৬ সালে আসাম সরকার এটির নাম পরিবর্তন করে ডঃ ভূপেন হাজারিকা আঞ্চলিক সরকারি চলচ্চিত্র ও টেলিভিশন প্রতিষ্ঠান হিসেবে নামকরণ করে। এই প্রতিষ্ঠানে বর্তমানে নিম্নোক্ত চারটি কোর্স রয়েছে: অডিওগ্রাফি এবং শব্দ প্রকৌশল ডিপ্লোমা মোশন পিকচার ফটোগ্রাফি ডিপ্লোমা মোশন ছবি সম্পাদনায় ডিপ্লোমা ফলিত অভিনয়ে শংসাপত্র "Jyoti Chitraban Film & Television Institute: Address and Contact Details"। Cinemagine Media Limited। সংগ্রহের তারিখ ফেব্রুয়ারি ২৪, ২০১৩।  "Jyoti Chitraban Film and Television Institute"। minglebox.com। এপ্রিল ১২, ২০১৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৪, ২০১৩।  Tamuli, Babul (2002) The making of Joymoti ওয়েব্যাক মেশিনে আর্কাইভকৃত ২৭ অক্টোবর ২০০৯ তারিখে, The Assam Tribune. আহরণ করা তারিখ: ৫ এপ্রিল, ২০১২ ভূপেন হাজরিকা, মই বিধান সভার সদস্য কিয় হৈছিলোঁ?, শিল্পীর পৃথিৱীর ভূপেন হাজরিকা (সম্পাদনা: হেমচন্দ্র বরা), তৃত্বীয় প্রকাশ, নৱেম্বর, ২০১১ পৃষ্ঠা: ১৪ 60 lakh for Jyoti Chitraban - Secretary transferred, The Telegraph, September 5, 2008[স্থায়ীভাবে অকার্যকর সংযোগ]
মাওয়ারান্নাহর

মাওয়ারান্নাহর, এছাড়াও ট্রান্সঅক্সানিয়া বা ট্রান্সঅক্সিয়ানা নামেও পরিচিত, মধ্য এশিয়ার অংশবিশেষের প্রাচীন নাম। বর্তমান উজবেকিস্তান, তাজিকিস্তান, দক্ষিণ কিরগিজস্তান ও দক্ষিণপশ্চিম কাজাখস্তান জুড়ে এই অঞ্চল বিস্তৃত। ভৌগলিকভাবে এর অবস্থান আমু দরিয়া ও সির দরিয়া নদীদ্বয়ের মধ্যে। রোমানরা একে ট্রান্সঅক্সানিয়া (অক্সাস অববাহিকা) বলত। আরবরা একে বলত মাওয়ারান্নহর (নদীর অববাহিকা)। ইরানিদের কাছে এই অঞ্চল তুরান বলে পরিচিত ছিল। ফারসি মহাকাব্য শাহনামায় তুরান নামটি ব্যবহার হয়েছে। "Transoxania | historical region, Asia"। Encyclopedia Britannica (ইংরেজি ভাষায়)। সংগ্রহের তারিখ ২০১৯-১০-১৯।  "CENTRAL ASIA iv. In the Islamic Period up to – Encyclopaedia Iranica"। www.iranicaonline.org। সংগ্রহের তারিখ ২০১৯-১০-১৯।  Mapping Mongolia : Situating Mongolia in the World from Geologic Time to the Present। Sabloff, Paula L. W.,। Philadelphia: University of Pennsylvania Museum of Archaeology and Anthropology। ২০১১। আইএসবিএন 9781934536315। ওসিএলসি 794700604।  অইরানি তুরান সামানি রাজবংশ খোয়ারিজমীয় সাম্রাজ্য তৈমুর লং ইমেওন পর্বত খোয়ারিজম বৃহত্তর খোরাসান
খোরাসান (দ্ব্যর্থতা নিরসন)

খোরাসান দ্বারা নিম্নোক্ত নিবন্ধগুলো নির্দেশ করা যায়: বৃহত্তর খোরাসান, আধুনিক ইরান, তুর্কমেনিস্তান পাকিস্তান ও আফগানিস্তানের মধ্যকার একটি ঐতিহাসিক অঞ্চল। পূর্বে এর নাম ছিল পারথিয়া। সাসানীয় সাম্রাজ্যের সময় এর নাম বদলে খোরাসান রাখা হয়। খোরাসান প্রদেশ, ২০০৪ সালের পূর্বের একটি ইরানি প্রদেশ, এরপর একে দুইভাগ করা হয়: দক্ষিণ খোরাসান প্রদেশ উত্তর খোরাসান প্রদেশ রাজাভি খোরাসান প্রদেশ খোরাসান, কুর্দিস্তান, ইরানের কুর্দিস্তান প্রদেশের একটি গ্রাম খোরাসান, ইরানের সাইন কালিহের অপর নাম খোরাসান গম, এক প্রকারের গম এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
অমরত্ব

অমরত্ব হল অনন্ত জীবন বা চিরকালের জন্য বাস করার ক্ষমতা । যেকোন প্রাণীর জৈবিক কাঠামোর কিছু সহজাত সীমাবদ্ধতা রয়েছে যা মেডিক্যাল এবং ইঞ্জিনিয়ারিং এর মাধ্যমে জয়লাভ করা সম্ভব হতে পারে আবার নাও হতে পারে। প্রকৃতিগতভাবে অন্তত এক প্রজাতির জেলিফিস রয়েছে যার নাম টুরিটসিস ডোরনি যাকে সম্ভবত অমর হিসেবে ধরা হয় । কিছু কিছু বিজ্ঞানী, ভবিষ্যৎবাদী এবং দার্শনিকরা মানব শরীরের অমরত্ব সম্পর্কে তত্ত্ব দিয়ে গেছেন, এবং কেউ কেউ ভাবতেন একুশ শতাব্দীর প্রথম কয়েক দশকেই অমরত্ব লাভ করা সম্বব যেখানে অন্যরা বিশ্বাস করেন বর্ধিত জীবন অল্পসময়ে অর্জন করা সম্ভব, যা অনির্দিষ্ট ভবিষ্যতে আরো গবেষণার মাধ্যমে সাফল্য অর্জনের লক্ষ্যে অপেক্ষমাণ। গবেষক অব্রে ডে গ্রে একগুচ্ছ বায়োমেডিকেল নবজীবন কৌশলের উন্নতি সাধন করেন যাতে মানুষের বার্ধক্যগ্রস্থ হওয়া রোধ করা সম্ভব হয় (যা সেন্স নামে পরিচিত), এবং তিনি বিশ্বাস করেন যে মানুষের বার্ধক্যগ্রস্থ হওয়া বন্ধ করার প্রস্তাবিত প্রকল্প হয়ত আগামি দুই বা তিন দশকের মধ্যেই বাস্তবায়ন হবে । দৈহিক আঘাতের মৃত্তু বাদে বার্ধক্যের অনুপস্থিতিতে মানুষ জৈবিকভাবে অমরত্ব লাভ করবে ; যদিও , মাইন্ড আপলোডিং এই সমস্যার সমাধান করতে পারে। Marshall Fredericks (২০০৩)। "GCVM History and Mission"। Greater Cleveland Veteran's Memorial, Inc.। ২০০৯-০২-১৬ তারিখে মূল থেকে আর্কাইভ করা। সংগ্রহের তারিখ ২০০৯-০১-১৪।  "Oxford English Dictionary "Immortality""। ৩১ মে ২০২০ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।  Gilbert, Scott F. (২০০৬)। "Cheating Death: The Immortal Life Cycle of Turritopsis"। ২০১০-০৪-০২ তারিখে মূল থেকে আর্কাইভ করা। সংগ্রহের তারিখ ২০০৯-০৬-১৪।  de Grey, Aubrey; Rae, Michael (সেপ্টেম্বর ২০০৭)। Ending Aging: The Rejuvenation Breakthroughs that Could Reverse Human Aging in Our Lifetime। New York, New York: St. Martin's Press। পৃষ্ঠা 416। আইএসবিএন 0-312-36706-6।  উইকিঅভিধানে অমরত্ব শব্দটি খুঁজুন। উইকিউক্তিতে অমরত্ব সম্পর্কিত উক্তির সংকলন রয়েছে। Wikisource has the text of the 1920 Encyclopedia Americana article অমরত্ব. [immortal "অমরত্ব"] — বেনামী, ইন্টারনেট এনসাইক্লোপিডিয়া অফ ফিলোসফি, আইএসএসএন ২১৬১-০০০২, ৩০ জুন ২০২৪। Scientists are Close to Finding a Way to be Immortal Turritopsis nutricula:Palscience Meet The Only Immortal Species on Planet Earth The Methuselah Foundation Aubrey de Grey's non-profit organization dedicated to finding a cure for aging KurzweilAI.net Ray Kurzweil resource site BiologicalGerontology.com ওয়েব্যাক মেশিনে আর্কাইভকৃত ২৭ এপ্রিল ২০০৬ তারিখে Chris Smelick's Biogerontology site Vitae Institute Chris Smelick's non-profit organization ELPIs Theory Marios Kyriazis' theory of human biological immortality Immortality Institute Scientific and sociological discussions, activism, research অমর জেলিফিস
কুলখানি

কুলখানি উপমহাদেশের মুসলিমদের মধ্যে প্রচলিত একটি প্রথা। কোনো ব্যক্তি মারা যাওয়ার চতুর্থ দিন কুলখানির আয়োজন করা হয়। স্থানভেদে কুলখানি পালনের নিয়মে ভিন্নতা লক্ষ্য করা যায়। তবে সাধারণত এদিন মৃত্যের কবর জিয়ারত, মৃতের সওয়াবের উদ্দেশ্যে মিলাদ মাহফিল, কুরআন খতম ও গরিবদের মধ্যে খাবার বিতরণ করা হয়। চট্টগ্রামে কুলখানি উপলক্ষে সচ্ছল পরিবারের পক্ষ থেকে মেজবানের আয়োজন করার রীতি রয়েছে। http://bn.banglapedia.org/index.php?title=কুলখানি
সূরা হাজ্জ্ব

সুরা আল হাজ্জ্ব (আরবি: سورة الحج, "তীর্থযাত্রা, হজ্জ") কুরআনের ২২তম সূরা। সূরাটির মাক্কী সূরা ও মাদানী সূরা হওয়ার ব্যাপারে মতভেদ রয়েছে। সঠিক মত হল এর কিছু অংশ মাক্কী ও কিছু মাদানী -এ কথা বলেছেন কুরতবী। (ফাতহুল কাদীর) আর এটি কুরআনের এমন একটি সূরা যাতে তেলাঅতের দুটি সিজদাহ রয়েছে। এর আয়াত সংখ্যা ৭৮। সুরাটি মূলত মুসলমানদের অবশ্য পালনীয় ধর্মীয় কর্ম হাজ্জ্ব এবং হাজ্জ্ব সংক্রান্ত দিকটি বেশি উম্মচিত হয়েছে। চতুর্থ রুকূ’র দ্বিতীয় আয়াত থেকে এই সূরার নাম গৃহীত হয়েছে। এই সূরাটি মক্কায় নাযিল না মদীনায় নাযিল, সে সম্পর্কে তাফসীরবিদগণ ভিন্ন ভিন্ন মত পোষণ করেন। ইবনে আব্বাস রাদিয়াল্লাহু আনহুমা থেকেই উভয় প্রকার রেওয়ায়েত বর্ণিত আছে। অধিকসংখ্যক তাফসীরবিদগণ বলেনঃ এই সূরাটি মিশ্র। এতে মক্কায় নাযিল ও মদীনায় নাযিল উভয় প্রকার আয়াতের সমাবেশ ঘটেছে। কুরতুবী এই উক্তিকেই বিশুদ্ধতম আখ্যা দিয়েছেন। কোন কোন মুফাসসির এই সূরার কতিপয় বৈচিত্ৰ্য উল্লেখ করে বলেনঃ এর কিছু আয়াত রাতে, কিছু দিনে, কিছু সফরে, কিছু গৃহে অবস্থানকালে, কিছু মক্কায়, কিছু মদীনায় এবং কিছু যুদ্ধাবস্থায় ও কিছু শান্তিকালে নাযিল হয়েছে। এছাড়া এর কিছু আয়াত রহিতকারী, কিছু আয়াত রহিত এবং কিছু মুহকাম তথা সুস্পষ্ট ও কিছু মুতাশাবিহু তথা অস্পষ্ট। সূরাটিতে আয়াত নাযিলের সব প্রকারই ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: The Holy Qur'an (Maulana Muhammad Ali)/22. The Pilgrimage Surah Al-Hajj[স্থায়ীভাবে অকার্যকর সংযোগ] (Complete text in Arabic with English and French translations) Quran – Al-Hajj with translation কুরআন প্রবেশদ্বার
টিবৌচাইনা লেপিডোটা

টিবৌচাইনা লেপিডোটা (দ্বিপদ নাম:Tibouchina lepidota) হচ্ছে ১৮৭১ সালে বর্ণিত টিবৌচাইনা গণের একটি উদ্ভিদ। এটি ছোট আকারের পূষ্প ধারণকারী বৃক্ষ। এটা প্রকৃতপক্ষে দক্ষিণ আমেরিকার আদি বাসিন্দা। হেমন্তে এটার ফুল গাঢ় নীল বেগুনী থেকে শুরু করে হালকা গোলাপী বেগুনাভ রঙের হয়ে থাকে। গাছটি কে নিজের ইচ্ছেমত ছেটে নানা আকৃতি দেয়া যায় বাগানের চাহিদা অনুযায়ী। এটা অস্ট্রেলিয়াতে রাস্তার ধারে সারিবদ্ধ ভাবে লাগানো থাকে, খুব বেশি যত্ন লাগে না। উপউষ্ণমণ্ডলীয় জলবাযুভাবাপন্ন এলাকায় শীতকালেও চিরহরিৎ থাকে। বৃক্ষটি তুষারপাত সহ্য করতে পারে না। Bunch of flowers Budding flowers Flowers and leaves A variety with red and purple flowers Native habitat Leaves close up Branch and flowers A shrubby specimen http://www.theplantlist.org/tpl1.1/record/tro-20300256%7C[স্থায়ীভাবে অকার্যকর সংযোগ] title=Tibouchina lepidota|accessdate=10-6-2013| author=The Plant List | year =2010 উইকিমিডিয়া কমন্সে Tibouchina lepidota সম্পর্কিত মিডিয়া দেখুন। উইকিপ্রজাতিতেTibouchina lepidota সম্পর্কিত তথ্য। টেমপ্লেট:IPNI2
ইউটোপিয়া (বই)

ইউটোপিয়া (ইংরেজি: Utopia), (Libellus vere aureus, nec minus salutaris quam festivus, de optimo rei publicae statu deque nova insula Utopia) হচ্ছে স্যার থমাস মুর রচিত একটি বই যা ১৫১৬ সালে প্রকাশিত হয়। এই গ্রন্থটি আকারে ক্ষুদ্র হলেও দুখণ্ডে বিভক্ত। এটির প্রথম খণ্ড রচিত হয় ১৫১৬ সালে এবং দ্বিতীয় খণ্ড রচিত হয় ১৫১৫ সালে। অনেকটা প্লেটোর অণুকরণে তিনি প্রথমেই আদর্শ রাষ্ট্রের রূপরেখা ও পরিকল্পনা অঙ্কন করেন, যা বইয়ের দ্বিতীয় খণ্ডে অন্তর্ভুক্ত রয়েছে। শেষে রচনা করেন ত্রুটিপূর্ণ রাষ্ট্র ও সমাজব্যবস্থার বিবরণ যা অন্তর্ভুক্ত হয়েছে প্রথম খণ্ডে। টমাস মোর, ইউটোপিয়া, মোহাম্মদ দরবেশ আলী খান অনূদিত, বাংলা একাডেমী, ঢাকা, জুন ১৯৮১, পৃষ্ঠা-৬-৭